Aalborgs Stifts Adresseavis, 1823-08-06
Krigsskuepladsen. En Telegraphefterretning melder, at de Spanske, 9000 i Tallet, have under Beskyttelse af alle deres Batterier, gjort et Udfald fra Øen Leon og Trocadero, hvor der skal ligge 14 Kanoner. Efter denne franske Beretning bleve de Spanske kastede tilbage med et Tab af 1500 Mand, hvorimod de Franskes var ubetydeligt. Bombardementet af Cadix kan, siger endog en fransk Avis, ikke skee saasnart, idet mindste ikke fra Landsiden. J sidste Krig maatte Franskmændene, skjøndt de allerede havde Fortet Matagorda inde, og havde forfærdiget en ny Mørser netop dertil, dog lade Tanken om et Bombardement fare. Desuden vil Gen. Bordesoult, forsikkrer Man, neppe have Mandskab nok til fuldkommen at indslutte Cadix, saalænge Gen. Bourmont maa blive i Sevilla, og der maa han endnu blive, deels for at have Øie med Besætningen i Badajoz, deels for at passe paa Rondabjergene. Man taler derfor om, at de i Madrid liggende Tropper skulle trække syd paa og erstattes ved de, der nylig ere rykkede ind i Spanien under Marschal Lauriston. Det meldes imidlertid i Majorgeneralens Bulletin, at Bombardementet paa Cadix skulde begynde den 25de f. M. især fordi Bordesoult har fundet mange til dette Brug tjenlige Skyderedskaber i FortetAvamonte, som Grev Bourmont, efter at have forjaget Lopez Bannos, har indtaget. Som Man hører, er det Adm. Valdez, der commanderer i Cadix paa de Constitutionelles Side, og under ham Riego og Lopez Bannos. Det var Riego tilbudet, at faae Underbefalingen over Armeen i Andalusien; dette havde han afslaaet, men derhos erklæret, at han vilde marschere gjennem alle Spaniens Provindser og hæve den offentlige Aand, naar Man vilde tilstaae ham 15000 Mand Fodfolk og 100000 Pesos. Paa den Erklæring, at Man manglede Midler dertil, svarede Riego: det var ikke det, Man manglede, Man mærkede nok den egentlige Grund dertil. - Levnetsmidlerne, tilstaae de Spanske selv, ere stegne betydeligt, siden Blokaden begyndte. Jmidlertid, skjøndt de Franskes Flaade for Cadix har faaet Tilvæxt af en Fregat og en Corvette, og skjøndt de daglig efter deres egne Beretninger anholde adskillige Fartøier, der ville føre Levnetsmidler ind til Cadix, synes de dog ikke at kunne holde de spanske Skibe ude, som ville ind med Proviant. De smaa Fartøier vide at komme ud og ind, og nylig ere endog 2 spanske Koffardieskibe, det Ene meget rigt ladet, ved en behændig Manoeuvre sluppen velbeholden ind i Bugten. Det Rygte var gaaet, at det franske Linieskib Colosse, hvorpaa Admiral Hamelin befinder sig, ved at gaae paa Jagt efter de spanske Skibe, var kommet Kysten for nær, og, da Ebben i det Samme indtraf, var et Øieblik bleven udsat for Cadirerfortets Kanoner, hvorved det skulde have lidt meget. Nu erklærer vel Moniteuren dette Rygte, saavelsom Telegraphefterretningen, at Briggen Zebre var forulykket, for ugrundet; men Kyndige paastaae dog, at det Tilfælde, der skulde være mødt Skibet Colosse, slet ikke var usandsynligt. En Escadre kan ikke være sikker paa at holde sig i denne Havn. En Storm af S. V. kunde kaste Skibene, ind paa Klipperne, hvormed Kysten er besaaet, og en stærk N. V. vilde drive dem ned i Strædet ved Gibraltar, hvorved Blokaden vilde ophøre og Modvinde kunde gjerne holde dem der hele Maaneder. - Den franske Regjering har nu ved en Circularskrivelse til Søemagternes Ministre ved det franske Hof formelig erklæret Cadix, Barcelona, Santona og S. Sebastian for blokerede, skjøndt, som den siger, den ikke havde anseet det for nødvendigt, da Krigs- og Folkeretten jo maatte være bekjendt nok. Og som en Følge deraf blive da alle Skibe, der ville snige sig ind deri, anholdte og confiskerede.